2018.gada . Noteikumi Nr.

Rīgā (prot. Nr. .§)

**Zootehniskā sertifikāta un izcelsmes apliecinājuma izsniegšanas kārtība**

Izdoti saskaņā ar

Dzīvnieku audzēšanas un ciltsdarba likuma

8. panta ceturtās daļas 2. un 3. punktu

1. Noteikumi nosaka zootehniskā sertifikāta un izcelsmes apliecinājuma izsniegšanas kārtību un tajā norādāmos datus:

1.1. saskaņā ar Eiropas Parlamenta un Padomes 2016. gada 8. jūnija Regulas (ES) 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") (turpmāk — regula 2016/1012) 2. panta 1. punktu — attiecībā uz tīršķirnes vaislas liellopiem, cūkām, aitām, kazām, zirgiem un krustojuma vaislas cūkām un to vaislas materiālu;

1.2. saskaņā ar šo noteikumu prasībām attiecībā uz:

1.2.1. pārējiem tīršķirnes vaislas lauksaimniecības dzīvniekiem un to vaislas materiālu, kuru audzēšanu nenosaka regula 2016/1012;

1.2.2. lauksaimniecības dzīvniekiem, kas nav tīršķirnes lauksaimniecības dzīvnieki vai krustojuma vaislas cūkas.

1. Zootehnisko sertifikātu vai izcelsmes apliecinājumu izsniedz šķirnes lauksaimniecības dzīvnieku audzētāju biedrība (turpmāk — biedrība) vai krustojuma cūku audzētāju organizācija (turpmāk — organizācija).
2. Lai saņemtu zootehnisko sertifikātu vai izcelsmes apliecinājumu, lauksaimniecības dzīvnieka vai tā vaislas materiāla īpašnieks (turpmāk — īpašnieks) biedrībā vai organizācijā iesniedz pieprasījumu papīra vai elektroniska dokumenta formā, tajā norādot lauksaimniecības dzīvnieka vai tā vaislas materiāla identifikācijas numuru.
3. Atkāpjoties no šo noteikumu 3. punktā minētā nosacījuma, dzīvnieka īpašnieks pēc organizācijas norādījuma var slēgt ar organizāciju līgumu par zootehniskā sertifikāta vai izcelsmes apliecinājuma saņemšanu.

5. Biedrība vai organizācija mēneša laikā pēc šo noteikumu 3. punktā minētā iesnieguma saņemšanas izvērtē lauksaimniecības dzīvnieka vai tā vaislas materiāla izcelsmi un sagatavo un izsniedz iesnieguma iesniedzējam:

5.1. zootehnisko sertifikātu vai izcelsmes apliecinājumu;

5.2. papīra vai elektroniska dokumenta formā paziņojumu par lēmumu neizsniegt zootehnisko sertifikātu, ja iesniegumā minētais dzīvnieks nav tīršķirnes vaislas lauksaimniecības dzīvnieks vai krustojuma vaislas cūka, vai vaislas materiāls, kas iegūts no tīršķirnes vaislas lauksaimniecības dzīvnieka vai krustojuma vaislas cūkas.

1. Biedrība vai organizācija par šo noteikumu 1.1. apakšpunktā minētajiem dzīvniekiem:
   1. izsniedz zootehnisko sertifikātu atbilstoši prasībām, kas paredzētas regulas 2016/1012 VII nodaļā un V pielikumā un Komisijas 2017. gada 10. aprīļa Īstenošanas regulā (ES) 2017/717, ar ko paredz noteikumus par to, kā Eiropas Parlamenta un Padomes Regulu (ES) 2016/1012 piemēro attiecībā uz vaislas dzīvnieku un to reproduktīvo produktu zootehnisko sertifikātu veidlapu paraugiem;
   2. tirdzniecībai Latvijas teritorijā zootehniskajā sertifikātā norādāmos datus var iekļaut citos pavaddokumentos saskaņā ar regulas Nr. 2016/1012 31. panta 2. punktu.
2. Biedrība vai organizācija par šo noteikumu 1.2.1. apakšpunktā minētajiem dzīvniekiem un to vaislas materiālam saskaņā ar audzēšanas programmā iekļauto veidlapu izsniedz zootehnisko sertifikātu, tajā norādot:

7.1. datus par tīršķirnes vaislas dzīvnieku vai tīršķirnes vaislas dzīvnieku, no kura iegūts vaislas materiāls:

7.1.1. sugu, šķirni vai līniju;

7.1.2. dzimumu;

7.1.3. dzimšanas datumu;

7.1.4. vaislas dzīvnieka reģistra numuru vai identifikācijas numuru;

7.1.5. īpašnieku, tā adresi;

7.1.6. audzētāju, tā adresi (ja attiecināms);

7.1.7. izcelšanos vismaz divās paaudzēs (vecāku un vecvecāku dzimšanas datumu, identifikācijas numuru);

7.1.8. grūsnam dzīvniekam – apsēklošanas datumu vai lecināšanas periodu un tā vaislinieka identifikācijas numuru, ar kuru dzīvnieks apsēklots, ja sertifikātam nav pievienoti citi dokumenti ar minēto informāciju;

7.1.9. dzīvnieka, tā vecāku un vecvecāku vērtēšanas rezultātus vai ģenētisko vērtību, ja šādi dati pieejami (var norādīt genoma testa rezultātus vai tīmekļvietnes adresi, kurā atrodami vērtēšanas rezultāti vai ģenētiskā vērtība);

7.1.10. zootehniskā sertifikāta numuru;

7.1.11. izsniedzējiestādes nosaukumu;

7.1.12. izsniegšanas datumu un vietu;

7.1.13. izsniedzēja pilnvarotas personas vārdu, uzvārdu, amatu un parakstu (elektroniska dokumenta formā sagatavotiem izcelsmes sertifikātiem – atzīmi, ka dokuments ir elektroniski parakstīts ar drošu elektronisko parakstu un satur laika zīmogu);

7.2. datus par vaislas materiālu:

7.2.1. vaislas materiāla identifikāciju un savākšanas datumu;

7.2.2. konteinera identifikāciju;

7.2.3. vaislas materiāla sagatavošanas un uzglabāšanas centra nosaukumu un adresi;

7.2.4. vaislas materiāla saņēmēja nosaukumu un adresi;

7.2.5. spermas devu skaitu;

7.2.6. olšūnu skaitu pajetē, ja vienā pajetē ir vairāk nekā viena olšūna no viena un tā paša sieviešu kārtas dzīvnieka;

7.2.7. embriju skaitu pajetē, ja vienā pajetē ir vairāk nekā viens embrijs no vieniem un tiem pašiem vecākiem.

1. Biedrība vai organizācija par šo noteikumu 1.2.2. apakšpunktā minētajiem dzīvniekiem saskaņā ar audzēšanas programmā iekļauto veidlapu izsniedz izcelsmes apliecinājumu, tajā norādot:

8.1. sugu;

8.2. dzimumu;

8.3. dzimšanas datumu;

8.4. identitātes numuru;

8.5. īpašnieku un tā adresi;

8.6. audzētāju, tā adresi (ja attiecināms);

8.7. izcelšanos vismaz divās paaudzēs (vecāku un vecvecāku dzimšanas datumu, identifikācijas numuru, šķirni);

8.8. grūsnam dzīvniekam – apsēklošanas datumu vai lecināšanas periodu un tā vaislinieka identifikācijas numuru, šķirni, dzimšanas datumu, ar kuru dzīvnieks apsēklots;

8.9. izcelsmes apliecinājuma numuru un izdošanas datumu;

8.10. izsniedzējiestādes nosaukumu;

8.11. izsniedzēja pilnvarotās personas vārdu, uzvārdu, amatu un parakstu.

9. Ja nepieciešams, biedrība vai organizācija papildus šo noteikumu 8. punktā noteiktajiem datiem izcelsmes apliecinājumā var iekļaut papildu datus par lauksaimniecības dzīvnieku.

10. Izsniegtos zootehniskos sertifikātus biedrība vai organizācija reģistrē žurnālā vai elektroniski, norādot sertifikāta numuru, izsniegšanas datumu, lauksaimniecības dzīvnieka un tā vaislas materiāla identifikācijas numuru, kā arī personu, kurai izsniegts dokuments.

11. Par zootehniskajā sertifikātā un izcelsmes apliecinājumā norādīto datu pareizību un ticamību ir atbildīga biedrība vai organizācija, kas izsniegusi dokumentu.

Ministru prezidents Māris Kučinskis

Zemkopības ministrs Jānis Dūklavs